Document ID: 32006R0923

KOMISIJAS REGULA (EK) Nr. 923/2006
(2006. gada 22. jūnijs),
ar ko groza Regulu (EK) Nr. 1164/2005, (EK) Nr. 1165/2005, (EK) Nr. 1168/2005, (EK) Nr. 1700/2005 un (EK) Nr. 1845/2005 par pastāvīgu konkursu izsludināšanu Polijas, Ungārijas, Austrijas, Slovākijas un Čehijas intervences aģentūru rīcībā esošo kukurūzas krājumu tālākai pārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
Ar Komisijas Regulu (EK) Nr. 1164/2005 (2), (EK) Nr. 1165/2005 (3), (EK) Nr. 1168/2005 (4), (EK) Nr. 1700/2005 (5) un (EK) Nr. 1845/2005 (6) ir izsludināti pastāvīgi konkursi Polijas, Ungārijas, Austrijas, Slovākijas un Čehijas intervences aģentūru rīcībā esošo kukurūzas krājumu tālākai pārdošanai Kopienas tirgū. Minētie konkursi ir spēkā līdz 2006. gada 28. jūnijam.
(2)
Lai lopkopjiem, kā arī lopbarības ražotājiem nodrošinātu šo produktu piegādi par konkurētspējīgām cenām 2006./2007. tirdzniecības gada sākumā, graudaugu tirgū joprojām ir jābūt pieejamiem Polijas, Ungārijas, Austrijas, Slovākijas un Čehijas intervences aģentūru rīcībā esošajiem kukurūzas krājumiem.
(3)
Tomēr saistībā ar šo pagarinājumu netika precizētas tās nedēļas pēc 2006. gada 28. jūnija, kad konkurss nenotiks. Tādējādi šajās nedēļās iesniegtos piedāvājumus, pat ja pretendenti tos iesnieguši atbilstīgi visiem konkursa noteikumiem, neizskatīs, jo pārvaldības komitejas sanāksmes šajā laikā nav paredzētas.
(4)
Tādēļ attiecīgi jāgroza Regula (EK) Nr. 1164/2005, (EK) Nr. 1165/2005, (EK) Nr. 1168/2005, (EK) Nr. 1700/2005 un (EK) Nr. 1845/2005.
(5)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
1. Regulas (EK) Nr. 1164/2005, (EK) Nr. 1165/2005, (EK) Nr. 1168/2005, (EK) Nr. 1700/2005 un (EK) Nr. 1845/2005 4. panta 1. punkta otrā daļa ir aizstāta ar šādu:
“Piedāvājumu iesniegšanas termiņš nākamajām konkursa daļām ir trešdiena plkst. 15.00 (pēc Briseles laika), izņemot 2006. gada 2. augustu, 2006. gada 16. augustu un 2006. gada 23. augustu, jo atbilstīgajās nedēļās konkurss nenotiks.”
2. Regulas (EK) Nr. 1164/2005, (EK) Nr. 1165/2005, (EK) Nr. 1168/2005, (EK) Nr. 1700/2005 un (EK) Nr. 1845/2005 4. panta 1. punkta trešajā daļā datumu “2006. gada 28. jūnijā” aizstāj ar “2006. gada 13. septembrī”.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 22. jūnijā

Labels: 3
18
17